**LĒMUMS**

LIEPĀJĀ

|  |  |
| --- | --- |
| 2021.gada 22.aprīlī |  Nr.147/5(prot. Nr.5, 19.§) |

Par sadarbības memoranda

slēgšanu

Pamatojoties uz likuma “Par pašvaldībām” 15.panta pirmās daļas 6.punktu, 21.panta pirmo daļu, Valsts pārvaldes iekārtas likuma 61.pantu, Liepājas pilsētas attīstības programmas 2015.-2020.gadam Rīcībām 1.2.1.(1.) “Informēt un organizēt veselības veicināšanas pasākumus atbilstoši mērķa grupu interesēm un aktualitātēm veselības jomā, tai skaitā atbalstīt nevalstisko organizāciju darbību šajā jomā” un 1.2.1.(2.) “Rosināt iedzīvotājus veikt regulāras profilaktiskās pārbaudes un savlaicīgi konsultēties ar ģimenes ārstiem, speciālistiem, ar mērķi kopīgi sadarboties sabiedrības veselības veicināšanā”, aicinot Liepājas pilsētas pašvaldības ietvaros sievietes aktīvi iesaistīties krūts vēža riska izzināšanā, vienlaikus rodot iespēju Liepājas pilsētas pašvaldībai pieņemt informētus lēmumus par onkoloģisko risku samazināšanu un profilakses veicināšanu, kā arī nodrošinot inovatīvu pieeju veselības aktivitāšu plānošanai nākotnē, LIEPĀJAS PILSĒTAS DOME

N O L E M J :

1. Noslēgt Sadarbības memorandu (pielikumā) ar SIA “Health Screening Solutions”, kura ir sabiedrības iesaistes platformas Skrinings.lv uzturētāja.

2. Noteikt, ka Sadarbības memorandā var tikt izdarītas izmaiņas, kas nav uzskatāmas par būtiskām.

3. Pilnvarot Liepājas pilsētas domes priekšsēdētāja vietnieku pilsētas attīstības un sadarbības jautājumos parakstīt lēmuma 1.punktā minēto memorandu.

4. Liepājas pilsētas domes priekšsēdētājam kontrolēt lēmuma izpildi.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Izpilddirektora birojam, Juridiskajai daļai, Vides, veselības un sabiedrības līdzdalības daļai, Domes priekšsēdētāja vietniekam pilsētas attīstības un sadarbības jautājumos |